open-index/open-wikipedia-markdown huggingface dataset:
ซูเปอร์มาริโอคาร์ต

***ซูเปอร์มาริโอคาร์ต*** (; ) เป็นวิดีโอเกมแข่งรถโกคาร์ตพัฒนาโดยนินเทนโดอีเอดี สำหรับเครื่องเล่นเกมซูเปอร์แฟมิคอม เกมนี้เป็นเกมภาคแรกในเกมชุดมาริโอคาร์ต จำหน่ายในประเทศญี่ปุ่นวันที่ 27 สิงหาคม ค.ศ. 1992 ในอเมริกาเหนือวันที่ 1 กันยายน ค.ศ. 1992 และในยุโรปวันที่ 21 มกราคม ค.ศ. 1993 เกมขายได้ 9 ล้านหน่วยทั่วโลก กลายเป็นเกมซูเปอร์แฟมิคอมขายดีที่สุดอันดับที่สาม ซูเปอร์มาริโอคาร์ตวางจำหน่ายซ้ำสำหรับเครื่องเล่นเวอร์ชวลคอนโซลของวี ในประเทศญี่ปุ่นวันที่ 9 มิถุนายน ค.ศ. 2009 และในยุโรปวันที่ 2 เมษายน ค.ศ. 2010 ซูเปอร์มาริโอคาร์ตออกจำหน่ายอีกครั้งสำหรับเครื่องเล่นเวอร์ชวลคอนโซลของวียู ในญี่ปุ่นวันที่ 19 มิถุนายน ค.ศ. 2013 ในยุโรปวันที่ 27 มีนาคม ค.ศ. 2014 และในอเมริกาเหนือวันที่ 6 สิงหาคม ค.ศ. 2014

ในเกม*ซูเปอร์มาริโอคาร์ต* ผู้เล่นจะได้บังคับตัวละครหนึ่งในแปดตัวจากเกมชุดมาริโอ แต่ละตัวมีระดับความยากแตกต่างกัน ในโหมดผู้เล่นคนเดียว ผู้เล่นสามารถแข่งรถกับตัวละครควบคุมโดยคอมพิวเตอร์เพื่อชิงถ้วยรางวัลในสามด่าน ในระหว่างแข่งขัน ผู้เล่นสามารถใช้เพาเวอร์อัปจู่โจมและเพิ่มความเร็วเพื่อให้ได้เปรียบ ผู้เล่นสามารถแข่งกับเวลาในโหมดไทม์ไทรอัล (Time Trial) ในโหมดผู้เล่นหลายคน ผู้เล่นสองคนสามารถเล่นพร้อมกันได้เพื่อแข่งชิงถ้วยรางวัล หรือแข่งกันแบบหนึ่งต่อหนึ่งในโหมดแมตช์เรซ (Match Race) โหมดผู้เล่นหลายคนโหมดที่สาม โหมดต่อสู้ (Battle Mode) มีเป้าหมายในการเอาชนะผู้เล่นคนอื่นโดยใช้เพาเวอร์อัปโจมตี ทำลายลูกโป่งรอบ ๆ รถแข่ง

*ซูเปอร์มาริโอคาร์ต*ได้รับคำวิจารณ์ด้านบวกและได้รับคำยกย่องในด้านการนำเสนอ นวัตกรรม และการใช้กราฟิกโหมด 7 เกมอยู่ในอันดับเกมที่ดีที่สุดตลอดกาลที่จัดอันดับโดยองค์กรต่าง ๆ เช่น นิตยสาร*[[เอดจ์ (นิตยสาร)|เอดจ์]]* บริษัท*[[ไอจีเอ็น]]* หนังสือพิมพ์*[[ดิเอจ]]* และบริษัทเกมสปอต ขณะที่*[[บันทึกสถิติโลกกินเนสส์]]*ขนานนามว่าเป็นเกมคอนโซลยอดเยี่ยม เกมยังถูกกล่าวขานในฐานะที่สร้างแนวเกมย่อยแข่งรถคาร์ต ทำให้นักพัฒนาเกมคนอื่น ๆ เลียนแบบความสำเร็จนั้น เกมยังเป็นกุญแจสำคัญที่เพิ่มขยายตลาดให้กับแฟรนไชส์มาริโอไปสู่เกมที่ไม่ใช่เกมแพลตฟอร์ม ทำให้กลายเป็นแฟรนไชส์เกมที่ประสบความสำเร็จมากที่สุดตลอดกาล ซูเปอร์มาริโอคาร์ตมีเกมภาคต่อมากมายออกจำหน่ายสำหรับเครื่องเล่นวิดีโอเกม เกมกด และเกมตู้ เกมแต่ละเครื่องประสบความสำเร็จเชิงพาณิชย์อย่างมาก ขณะที่บางคุณสมบัติในเกมได้รับการพัฒนามาตลอด แต่แกนหลักของเกม*ซูเปอร์มาริโอคาร์ต*ยังคงอยู่เช่นเดิม

## อ้างอิง

## แหล่งข้อมูลอื่น
*Official Nintendo Japan ''Super Mario Kart'' site
*Super Mario Kart Time Trial World Rankings site
*CNN Money - *Super Mario Kart* first impressions

หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:เกมมาริโอคาร์ต
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
การล้อมแฮลิคาร์แนสซัส

**การล้อมแฮลิคาร์แนสซัส** () เป็นการสู้รบระหว่างพระเจ้าอเล็กซานเดอร์มหาราชแห่งราชอาณาจักรมาซิโดเนียกับฝ่ายจักรวรรดิเปอร์เซียอะคีเมนิด เกิดขึ้นเมื่อปีที่ 334 ก่อนคริสต์ศักราชที่เมืองแฮลิคาร์แนสซัส (ปัจจุบันคือเมืองโบดรุม (Bodrum) ประเทศตุรกี)

ฝ่ายเปอร์เซียใช้กองทัพเรือยั่วยุพระเจ้าอเล็กซานเดอร์ ซึ่งพระองค์ไม่มีกองเรือไว้ต่อต้าน กองเรือเปอร์เซียแล่นมาที่เมืองแฮลิคาร์แนสซัสเพื่อใช้เป็นเมืองตั้งรับ พิกซอดารัสแห่งแคเรีย (Pixodarus of Caria) สั่งปลดราชินีเอดา (Ada of Caria) พระภคินี (พี่สาว) ของตนเองและปกครองเมืองแทน แต่ไม่นานหลังจากนั้นพิกซอดารัสก็สวรรคต ฝ่ายเปอร์เซียจึงแต่งตั้งโอรอนโตบาเตส (Orontobates) ขึ้นปกครองเมืองต่อ เขาและเมมนอนแห่งโรดส์ (Memnon of Rhodes) ได้ร่วมกันสร้างปราการเพื่อรอรับมือกองทัพมาซิโดเนีย

เมื่อพระเจ้าอเล็กซานเดอร์ยกทัพมาถึง พระองค์ได้รับความช่วยเหลือจากราชินีเอดา พระองค์ใช้แผนส่งสายลับเข้าไปเพื่อช่วยเปิดประตูเมือง แต่เกิดการปะทะกันขึ้น ทหารมาซิโดเนียสามารถทลายกำแพงเมืองได้ แต่ฝ่ายเปอร์เซียโต้กลับด้วยเครื่องยิงหิน (catapult) และส่งทหารเข้าต่อสู้ อย่างไรก็ตาม ทหารมาซิโดเนียบุกเข้าเมืองได้สำเร็จ เมื่อเห็นว่าเสียเมืองแล้ว เมมนอนสั่งให้จุดไฟเผาเมืองและถอนทัพออกไป ลมที่พัดแรงยิ่งโหมเปลวไฟให้ลุกลามเผาเกือบทั้งเมือง

หลังยึดเมืองได้ พระเจ้าอเล็กซานเดอร์ได้คืนตำแหน่งเจ้าเมืองให้ราชินีเอดา ราชินีเอดาจึงรับพระเจ้าอเล็กซานเดอร์เป็นบุตรเพื่อรักษาสิทธิ์ผู้สืบทอดหลังพระองค์สวรรคต พระเจ้าอเล็กซานเดอร์เลือกที่จะให้ราชินีเอดาปกครองเมืองต่อไปเพราะพระองค์เป็นที่รักของประชาชนและประชาชนจะไม่ลุกฮือต่อต้านพระเจ้าอเล็กซานเดอร์ในภายหลัง

## อ้างอิง
* Paul Cartledge. *Alexander the Great: The Hunt for a New Past*. Woodstock, NY; New York: The Overlook Press, 2004 (hardcover, ISBN 1-58567-565-2); London: PanMacmillan, 2004 (hardcover, ISBN 1-4050-3292-8); New York: Vintage, 2005 (paperback, ISBN 1-4000-7919-5).

หมวดหมู่:การล้อม
หมวดหมู่:ศตวรรษที่ 4 ก่อนคริสตกาล
กร คุณาธิปอภิสิริ

**กร คุณาธิปอภิสิริ** (เกิด 13 พฤศจิกายน พ.ศ. 2536)   เป็นนักแสดงและนายแบบชาวไทย มีผลงานเด่นจากซีรีส์เรื่อง *[[SOTUS S The Series]]* ในเรื่องรับบทเป็น "ทิว" คู่กับหนุ่ม "เฟียต"

## ประวัติ
**กร คุณาธิปอภิสิริ** (เดิมชื่อ: **อภิชยันต์ คุณาธิปอภิสิริ**) มีชื่อเล่นว่า **อู๋จุน** เกิดเมื่อวันที่ 13 พฤศจิกายน พ.ศ. 2536 ที่อำเภอหนองนาคำ จังหวัดขอนแก่น เป็นบุตรคนที่ 3 ของครอบครัว เดิมครอบครัวประกอบอาชีพ ธุรกิจส่วนตัว ในจังหวัดขอนแก่น เข้าเรียนที่ **[[โรงเรียนสาธิตมหาวิทยาลัยขอนแก่น|โรงเรียนสาธิตมหาวิทยาลัยขอนแก่นศึกษาศาสตร์]]** จังหวัดขอนแก่น เรียนตั้งแต่ชั้น อนุบาล, ประถมศึกษา จนถึง มัธยมศึกษาปีที่ 6 สำเร็จการศึกษาระดับอุดมศึกษาสาขาภาพยนตร์และสื่อดิจิตอล (เอกการแสดงและกำกับการแสดงภาพยนตร์) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ  
## ผลงาน
### ผลงานซีรีส์/ละคร

### ภาพยนตร์

### พิธีกร
* รายการ ทีมเกิร์ล ช่วงนางฟ้าหน้าร้าน (ช่อง จีเอ็มเอ็ม 25)

## อ้างอิง

## แหล่งข้อมูลอื่น
* 
* 
* 
* กร คุณาธิปอภิสิริ ที่ยูทูบ

หมวดหมู่:นักแสดงชายจากจังหวัดขอนแก่น
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:พุทธศาสนิกชนชาวไทย
รายชื่อแหล่งมรดกโลกในประเทศนอร์เวย์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียน**[[แหล่งมรดกโลก]]**ของประเทศนอร์เวย์ทั้งสิ้น 8 แหล่ง ประกอบด้วยแหล่งมรดกโลกทางวัฒนธรรม 7 แหล่ง และแหล่งมรดกโลกทางธรรมชาติ 1 แหล่ง

## สถานที่ที่ได้ขึ้นทะเบียนเป็นแหล่งมรดกโลก
### แหล่งมรดกโลกทางวัฒนธรรม
: **หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก*

### แหล่งมรดกโลกทางธรรมชาติ
: **หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก*

## สถานที่ที่ได้ขึ้นบัญชีรายชื่อเบื้องต้น
ประเทศนอร์เวย์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 5 แห่ง

## อ้างอิง

นอร์เวย์
วอลเลย์บอลชายในโอลิมปิกฤดูร้อน 2000 รอบคัดเลือก

**วอลเลย์บอลชายในโอลิมปิกฤดูร้อน 2000 รอบคัดเลือก** () จัดขึ้นตั้งแต่วันที่ 12 มิถุนายน ค.ศ. 1999 – 27 กรกฎาคม ค.ศ. 2012

## ความหมายของการคัดเลือก

## เวิลด์คัพ 1999

***สนาม:** 
***วันที่:** 18 พฤศจิกายน – 2 ธันวาคม 1999

## การคัดเลือกระดับทวีป
### แอฟริกา
***สนาม:**  ไคโร, อียิปต์
***วันที่:** 25–30 มกราคม 2000

|}

|}

### เอเชียและโอเชียเนีย
***สนาม:**  เซี่ยงไฮ้, จีน
***วันที่:** 27–29 ธันวาคม 1999

|}

|}

### ยุโรป

***สนาม:**  สปอแดก, คาโตวีตเซ, โปแลนด์
***วันที่:** 3–9 มกราคม 2000

### อเมริกาเหนือ

***สนาม:**  วินนิเพก, แคนาดา
***วันที่:** 5–8 มกราคม 2000

### อเมริกาใต้
***สนาม:**  เซาไกตานูดูซูล, บราซิล
***วันที่:** 7–9 มกราคม 2000
*เวลาการแข่งขันในท้องถิ่น (UTC−02:00)

|}

|}

## รอบคัดเลือกโอลิมปิกระดับโลก
### ทัวร์นาเมนต์ 1
***สนาม:**  Matosinhos, โปรตุเกส
***วันที่:** 21–23 กรกฎาคม 2000

|}

|}

### ทัวร์นาเมนต์ 2
***สนาม:**  ไพรีอัส, กรีซ
***วันที่:** 24–26 กรกฎาคม 2000

|}

|}

### ทัวร์นาเมนต์ 3
***สนาม:**  Castelnau-le-Lez, ฝรั่งเศส
***วันที่:** 25–27 กรกฎาคม 2000

|}

|}

## แหล่งข้อมูลอื่น
*Results of the 2000 African Olympic Qualification Tournament at Todor66.com
*Results of the 2000 Asian Olympic Qualification Tournament at Todor66.com
*Official website of the 2000 European Olympic Qualification Tournament 
*Results of the 2000 North American Olympic Qualification Tournament at Todor66.com
*Results of the 2000 South Olympic American Qualification Tournament at Todor66.com 
*Results of the 2000 World Olympic Qualification Tournaments at Todor66.com

หมวดหมู่:กีฬาวอลเลย์บอลในโอลิมปิกฤดูร้อน
ดมีตรี วอสโคบอยนีคอฟ

**ดมีตรี วยาเชสลาโววิช วอสโคบอยนีคอฟ** (; 6 มีนาคม ค.ศ. 1941 – 2 ธันวาคม ค.ศ. 2001) เป็นอดีตนักวอลเลย์บอลชาวรัสเซีย เขาได้เข้าร่วมการแข่งขันในกีฬาโอลิมปิกฤดูร้อน 1964

ในปี ค.ศ. 1964 เขาได้เป็นผู้มีส่วนสำคัญในการพาทีมชาติโซเวียตเข้ารับรางวัลเหรียญทอง

## แหล่งข้อมูลอื่น
* profile 

หมวดหมู่:นักวอลเลย์บอลชาวโซเวียต
หมวดหมู่:นักวอลเลย์บอลโอลิมปิกทีมชาติสหภาพโซเวียต
หมวดหมู่:นักวอลเลย์บอลในโอลิมปิกฤดูร้อน 1964
หมวดหมู่:นักกีฬาสหภาพโซเวียตที่ได้เหรียญทองโอลิมปิก
การล้อมไทร์ (ค.ศ. 1187)

**การล้อมไทร์** () เป็นการสู้รบระหว่างฝ่ายนักรบครูเสดกับมุสลิมราชวงศ์อัยยูบิด (Ayyubid) ที่เมืองไทร์ เกิดขึ้นระหว่างวันที่ 12 พฤศจิกายน ค.ศ. 1187–1 มกราคม ค.ศ. 1188

หลังยุทธการฮัททินในเดือนกรกฎาคม ค.ศ. 1187 พื้นที่ส่วนใหญ่ของดินแดนศักดิ์สิทธิ์รวมถึงเยรูซาเลมตกอยู่ใต้อำนาจของศอลาฮุดดีน นักรบครูเสดบางส่วนได้หนีไปที่เมืองไทร์ ซึ่งเป็นเมืองชายฝั่งเลแวนต์ที่ฝ่ายคริสต์ปกครองอยู่ ในขั้นแรกเรจินัลด์แห่งไซดอน (Reginald of Sidon) ตกลงจะให้เมืองนี้ยอมจำนนแก่ศอลาฮุดดีน แต่ต่อมาคอนราดแห่งมงแฟรา (Conrad of Montferrat) ได้ยกทัพมาที่เมืองนี้และประกาศจะไม่ยอมจำนน เรจินัลด์จึงถอนตัวจากเมือง ส่วนคอนราดสร้างปราการและคูเมืองต่าง ๆ ไว้รอรับศึกกับทัพมุสลิม ทัพมุสลิมบางส่วนมาถึงเมืองนี้ในวันที่ 12 พฤศจิกายน ค.ศ. 1187 ก่อนทั้งหมดจะตามมาในอีก 13 วันต่อมา

การสู้รบเป็นไปอย่างรุนแรง ทัพมุสลิมใช้เครื่องทุ่นแรงช่วยในการทลายกำแพงเมือง ส่วนทัพครูเสดตอบโต้ด้วยกองเรือที่มีพลธนู พลหน้าไม้และเครื่องยิงหิน ศอลาฮุดดีนพยายามหาวิธีตีเมืองนี้แต่ไม่สำเร็จและต้องพบกับการโจมตีของทัพครูเสดที่นำโดยซันโช มาร์ติน (Sancho Martin) อัศวินชาวสเปนผู้มีฉายาว่า "อัศวินเขียว" (เรียกตามสีชุดเกราะ) ความกล้าหาญและฝีมือของมาร์ตินเป็นที่ยอมรับจากทั้งฝ่ายนักรบครูเสดและนักรบมุสลิม รวมถึงศอลาฮุดดีนที่เสนอทรัพย์สินให้หากเขายอมเปลี่ยนฝ่ายและหันมานับถือศาสนาอิสลาม แต่มาร์ตินปฏิเสธและยังคงนำทัพออกรบกับทัพมุสลิม

หลังการสู้รบอย่างยาวนาน ศอลาฮุดดีนคิดว่าหนทางเดียวที่จะยึดเมืองนี้ได้คือทางทะเล เขาจึงสั่งกองเรือ 10 ลำจากแอฟริกาเหนือ ในช่วงแรกกองเรือมุสลิมได้เปรียบในการรบ แต่ระหว่างคืนวันที่ 29–30 ธันวาคม กองเรือครูเสดได้โจมตีเรือรบมุสลิม 5 ลำ ส่วนที่เหลือถูกสั่งให้ถอนกำลัง ศอลาฮุดดีนสั่งให้ทัพมุสลิมโจมตีเมืองอีกครั้งแต่ก็ล้มเหลว สูญเสียกำลังพลไปมากมาย เขาจึงปรึกษากับผู้นำคนอื่น ๆ และประเมินสถานการณ์ก่อนจะสั่งถอยทัพไปที่เมืองเอเคอร์ การล้อมสิ้นสุดลงในวันที่ 1 มกราคม ค.ศ. 1188

ยุทธการครั้งนี้ช่วยเพิ่มขวัญกำลังใจของนักรบครูเสดและมีผลต่อสงครามครูเสดครั้งที่ 3 ในเวลาต่อมา แต่สำหรับศอลาฮุดดีน ยุทธการครั้งนี้แสดงให้เห็นถึงจุดอ่อนของกองทัพหากต้องต่อสู้เป็นเวลายาวนาน

## อ้างอิง

หมวดหมู่:การล้อม
หมวดหมู่:สงครามครูเสด
หมวดหมู่:คริสต์ศตวรรษที่ 12
การล้อมกาซา

**การล้อมกาซา** () เป็นการสู้รบระหว่างพระเจ้าอเล็กซานเดอร์มหาราชแห่งราชอาณาจักรมาซิโดเนียกับฝ่ายจักรวรรดิเปอร์เซียอะคีเมนิด เกิดขึ้นเมื่อเดือนตุลาคม 332 ปีก่อนคริสต์ศักราชที่เมืองกาซา

บาติส (Batis) ผู้บัญชาการเมืองกาซาต้องการยึดอียิปต์จนกว่าผู้ปกครองเปอร์เซียจะส่งกองทัพมารบกับมาซิโดเนียที่นี่ เมืองกาซาเป็นเมืองชายขอบทะเลทรายและมีถนนจากซีเรียไปถึงอียิปต์ ตั้งอยู่สูงกว่า 60 ฟุต (18.29 เมตร) ท่ามกลางชุมชนเปอร์เซีย บาติสรู้ด้วยว่าพระเจ้าอเล็กซานเดอร์จะยกทัพมาที่นี่หลังจากยึดเมืองไทร์ได้

เมื่อพระเจ้าอเล็กซานเดอร์ยกทัพมาถึง พระองค์พบว่ากำแพงเมืองด้านใต้เป็นจุดที่เหมาะจะโจมตีที่สุด จึงสั่งให้มีการสร้างเนินขึ้นเพื่อใช้เป็นทางเข้าเมือง วันหนึ่งฝ่ายเปอร์เซียพยายามตีฝ่าวงล้อม พระเจ้าอเล็กซานเดอร์สั่งให้ทหารใช้โล่เป็นแนวป้องกันจนพระองค์ได้รับบาดเจ็บ อาร์ริอัน นักประวัติศาสตร์ชาวกรีกบันทึกว่า "เนินถูกสร้างรอบ ๆ กำแพงเมืองและใช้เครื่องทุ่นแรงจากไทร์ร่วมด้วย" หลังจากความพยายามสามครั้ง ทหารมาซิโดเนียก็ทลายกำแพงและบุกเข้าเมืองได้สำเร็จ ผู้ชายถูกฆ่า ส่วนผู้หญิงและเด็กถูกจับไปเป็นทาส กวินตุส กูร์ตีอุส รูฟุส (Quintus Curtius Rufus) นักประวัติศาสตร์ชาวโรมันบันทึกว่า "บาติสถูกลากไปรอบกำแพงเมืองจนเสียชีวิตเช่นเดียวกับเจ้าชายเฮกเตอร์แห่งทรอย"

หลังเมืองถูกยึด พระเจ้าอเล็กซานเดอร์สามารถเดินทัพไปที่อียิปต์ได้โดยไม่มีผู้ใดขัดขวาง

## อ้างอิง

หมวดหมู่:การล้อม
หมวดหมู่:ศตวรรษที่ 4 ก่อนคริสตกาล
ชาวฟิลิปปินส์

**ชาวฟิลิปปินส์** () เป็นบุคคลที่ระบุตนว่าเกี่ยวข้องกับประเทศฟิลิปปินส์ จากสำมะโนประชากร ค.ศ. 2010 มีชาวฟิลิปปินส์ทั้งหมด 92,337,852 คน และประมาณ 10 ล้านคนอาศัยอยู่นอกประเทศฟิลิปปินส์

การใช้คำว่า "ฟิลิปีโน" (ฟิลิปปินส์) เริ่มขึ้นในสมัยที่ฟิลิปปินส์เป็นอาณานิคมของสเปน โดยมีความหมายเดิมคือ "ผู้สืบสกุลจากชาวสเปนที่เกิดในฟิลิปปินส์" บุคคลที่ไม่ได้มีเชื้อสายสเปนเรียกว่า "อินดิโอ" (ผู้มีเชื้อสายชาวออสโตรนีเซียนโดยแท้), "ชิโน" (จีน) หรือ "โมโร" (มุสลิม)

ประชาชนในประเทศฟิลิปปินส์พูดภาษาและภาษาถิ่นต่าง ๆ ประมาณ 180 ภาษา ภาษาส่วนใหญ่อยู่ในตระกูลภาษาออสโตรนีเซียน ภาษาที่มีผู้พูดเป็นภาษาแม่มากที่สุดคือภาษาตากาล็อกและเซบัวโน ภาษาทางการของประเทศฟิลิปปินส์คือภาษาฟิลิปีโนและอังกฤษ และชาวฟิลิปปินส์ส่วนใหญ่พูดได้สองภาษาหรือสามภาษา

ชาวฟิลิปปินส์เป็นเสมือนภาพต่อของอิทธิพลที่ปรากฏตลอดประวัติศาสตร์หลายร้อยปีร่วมกับประเทศเพื่อนบ้านและนักล่าอาณานิคมจากแดนไกล อัตลักษณ์ชาวฟิลิปปินส์ (ซึ่งมีรากเหง้าเป็นชาวออสโตรนีเชียน) พัฒนาขึ้นมาโดยได้รับอิทธิพลจากชาวจีน อินเดีย ญี่ปุ่น สเปน และอเมริกัน

ประเทศฟิลิปปินส์เป็นอาณานิคมของสเปนเป็นเวลา 333 ปี ก่อให้เกิดรากฐานของวัฒนธรรมฟิลิปปินส์ร่วมสมัย ภายใต้การปกครองของสเปน ชาวฟิลิปปินส์ส่วนใหญ่ยอมรับนับถือนิกายโรมันคาทอลิก แต่ก็มีการลุกขึ้นต่อต้านชนชั้นปกครองหลายครั้ง เนื่องจากแผนการที่วางไว้ในสมัยอาณานิคม ราษฎรเกือบทั้งหมดจึงใช้นามสกุลภาษาสเปนจากเอกสารรายการนามสกุลตามลำดับตัวอักษร () ที่รัฐบาลอาณานิคมสเปนตีพิมพ์ใน ค.ศ. 1849 เนื่องจากรัฐบาลในอดีตและการสถิติแห่งชาติในสมัยใหม่ไม่ได้อธิบายเรื่องพื้นเพทางชาติพันธุ์ของบุคคลเอาไว้ ทำให้สัดส่วนของชาวฟิลิปปินส์เชื้อสายสเปนไม่เป็นที่ทราบแน่ชัด

## อ้างอิง

## สิ่งตีพิมพ์
*
*
*
*
*
*
*
*
*
*
* .
*
*
*
*

## แหล่งข้อมูลอื่น
*
วอลเลย์บอลหญิงชิงแชมป์ยุโรป 2005

**วอลเลย์บอลหญิงชิงแชมป์ยุโรป 2005** () เป็นครั้งที่ 24 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองซาเกร็บ และพูลา, ประเทศโครเอเชีย ระหว่างวันที่ 17–25 กันยายน ค.ศ. 2005 (พ.ศ. 2548)

## ทีมที่เข้าร่วมแข่งขัน

## รอบคัดเลือก
### กลุ่ม A

|}

*17 กันยายน

*18 กันยายน

*19 กันยายน

*21 กันยายน

*22 กันยายน

### กลุ่ม B

|}

*17 กันยายน

*18 กันยายน

*19 กันยายน

*21 กันยายน

*22 กันยายน

## รอบสุดท้าย
### รอบจัดอันดับ 5–8

*24 กันยายน - **รอบจัดอันดับ 5–8**

*25 กันยายน - **รอบชิงอันดับที่ 7**

*25 กันยายน - **รอบชิงอันดับที่ 5**

### รอบชิงชนะเลิศ

*24 กันยายน   - **รอบรองชนะเลิศ**

*25 กันยายน - **รอบชิงอันดับที่ 3**

*25 กันยายน - **รอบชิงชนะเลิศ**

## อันดับการแข่งขัน

## อ้างอิง
* CEV Results 

หมวดหมู่:วอลเลย์บอลในปี พ.ศ. 2548
2005
อาหารเสริม

**อาหารเสริม** () หมายถึง ผลิตภัณฑ์ที่เสริมอาหารปกติของเรา มีรูปแบบต่าง ๆ เช่น เม็ด แคปซูล ผง หรือของเหลว อาหารเสริมมักประกอบไปด้วยวิตามิน แร่ธาตุ สมุนไพร กรดอะมิโน และสารอื่น ๆ ที่ใช้เสริมสุขภาพ

อาหารเสริมหรือผลิตภัณฑ์เสริมอาหาร มีเจตนาให้สารอาหารที่เราอาจบริโภคในปริมาณที่ไม่เพียงพอในแต่ละวัน

โดยทั่วไปเข้าใจกันว่าอาหารเสริมมีวิตามิน แร่ธาตุ ใยอาหาร กรดไขมันหรือกรดอะมิโน ตลอดจนสารอื่น ทางการสหรัฐนิยามอาหารเสริมว่าเป็นอาหาร แต่ที่อื่นอาจจำแนกเป็นยาหรือผลิตภัณฑ์อื่น

มีอาหารเสริมกว่า 50,000 อย่าง ประชากรผู้ใหญ่สหรัฐกว่าครึ่ง (53-55%) บริโภคอาหารเสริมโดยที่ใช้มากที่สุดคือ วิตามินรวม

ผลิตภัณฑ์เหล่านี้มิได้เจตนาใช้ป้องกันหรือรักษาโรคใด  ๆ และในบางกรณีก็เป็นอันตรายตามข้อมูลของสถาบันสุขภาพแห่งชาติสหรัฐ สำหรับผู้ที่ไม่สามารถบริโภคอาหารสมดุลได้ สำนักงานดังกล่าวว่าอาหารเสริมบางอย่าง "อาจมีคุณ"

ควรหลีกเลี่ยงอาหารเสริมส่วนใหญ่ และปกติบุคคลไม่ควรกินสารอาหารรองยกเว้นบุคคลที่มีการขาดแสดงชัดเจน บุคคลควรปรึกษาแพทย์ก่อน มีข้อยกเว้นคือ วิตามินดี ซึ่งมีการแนะนำในประเทศนอร์ดิก เนื่องจากมีแสงแดดน้อย

## ความเสี่ยงของอาหารเสริม
*การใช้เกินขนาด: การบริโภคอาหารเสริมมากเกินไปอาจทำให้เกิดพิษได้ เช่น การบริโภควิตามิน A ในปริมาณมากอาจทำให้เกิดปัญหาตับ 
*ปฏิกิริยากับยารักษาโรค: อาหารเสริมบางชนิดอาจทำปฏิกิริยากับยาที่ใช้อยู่ เช่น วิตามิน K ที่อาจลดประสิทธิภาพของยาละลายลิ่มเลือด 
*ความปลอดภัย: ไม่ใช่ทุกผลิตภัณฑ์ที่ผ่านการตรวจสอบความปลอดภัยอย่างเข้มงวด อาหารเสริมที่ไม่ได้รับการรับรองจากหน่วยงานที่เกี่ยวข้องอาจมีส่วนประกอบที่ไม่ปลอดภัยหรือไม่ได้ผล

## คำแนะนำในการใช้อาหารเสริม
*ปรึกษาแพทย์: ก่อนเริ่มใช้ ควรปรึกษาแพทย์หรือผู้เชี่ยวชาญเพื่อรับคำแนะนำที่เหมาะสม โดยเฉพาะผู้ที่มีปัญหาสุขภาพหรือใช้ยารักษาโรค 
*อ่านฉลาก: ควรอ่านฉลากอย่างละเอียด เพื่อทราบถึงส่วนประกอบ ปริมาณการใช้ และคำเตือนต่าง ๆ
*เลือกผลิตภัณฑ์ที่ได้รับการรับรอง: เลือกอาหารเสริมที่ได้รับการรับรองจากหน่วยงานที่เชื่อถือได้ เช่น อย. (องค์การอาหารและยา)

## อ้างอิง

หมวดหมู่:ผลิตภัณฑ์เสริมอาหาร
วิกิพีเดียภาษาฟรีเชียตะวันตก

thumb|ตราสัญลักษณ์วิกิพีเดียภาษาฟรีเชียตะวันตก
**วิกิพีเดียภาษาฟรีเชียตะวันตก** เป็นสารานุกรมวิกิพีเดียที่จัดทำขึ้นในภาษาฟรีเชียตะวันตก เริ่มสร้างขึ้นเมื่อวันที่ 2 กันยายน พ.ศ. 2545 ปัจจุบันมีบทความมากกว่า 25,000 บทความ

## แหล่งข้อมูลอื่น
* วิกิพีเดียภาษาฟรีเชียตะวันตก

ฟรีเชีย
พาร์ทออฟเลิฟ

***พาร์ทออฟเลิฟ รัก+เกรียน นักเรียน 4 ภาค*** () เป็นรายการโทรทัศน์ประเภทละครชุด ละครซีรีส์เรื่องนี้นำเสนอเรื่องราวของนักเรียนกลุ่มหนึ่งในโรงเรียนบางกอกนานาภาค ที่มีความชื่นชอบในดนตรีและพยายามทำความฝันให้เป็นจริง นำแสดงโดย วชิรวิชญ์ ไพศาลกุลวงศ์, พัณณิน ชาญมนูญ, ภัชธร ธนวัฒน์, ธนนท์ จำเริญ, สุวภัทร เตชะวิริยะวงศ์, เปรมอนันต์ ศรีพานิช, อริสา สร้อยโสม, พงศธร ศรีปินตา และ วีรกานต์ ภูวภิรมย์ขวัญ ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และคู่ขนานผ่านระบบทีวีดิจิตอล ทางช่อง 9 เอ็มคอตเอชดี ทุกวันเสาร์-อาทิตย์ เวลา 20.50 - 21.45 น. เริ่มออกฉายครั้งแรกในวันที่ 11 ตุลาคม - 12 ธันวาคม 2558

## รายชื่อนักแสดง
***[[วชิรวิชญ์ ไพศาลกุลวงศ์]] (ออกัส)** รับบท **ไอคอน**
***[[พัณณิน ชาญมนูญ]] (พายอาร์)** รับบท **ฟ้าใส**
***[[ภัชธร ธนวัฒน์]] (พลอย)** รับบท **พุ่มข้าว**
***[[ธนนท์ จำเริญ]] (นนท์ [[The Voice Thailand]])** รับบท **ออโต้**
***[[สุวภัทร เตชะวิริยะวงศ์]] (พิมพ์)** รับบท **นัทชา**
***[[เปรมอนันต์ ศรีพานิช]] (ฟีฟ่า)** รับบท **ปืนใหญ่**
***[[อริสา สร้อยโสม]] (ซายด์น้อย)** รับบท **เซรีน**
***[[ณธัช ศิริพงษ์ธร|พงศธร ศรีปินตา]] (ฟลุ๊ค)** รับบท **อะหยัง**
***[[วีรกานต์ ภูวภิรมย์ขวัญ]] (เพื่อน)** รับบท **ปราย**
***[[สุทินา เหล่าอำนวยชัย]] (หยก)** รับบท **หยก**
***[[อนันตญา เจริญพงษ์สกุล]] (ฟาง)** รับบท **ฟาง**
***[[เผ่าพงศ์ ชำนาญไพร]] (วอยซ์)** รับบท **เฟรม**
***[[คริสโตเฟอร์ ไรท์]]** รับบท **ครูคริส**
***[[ชมพู่ ก่อนบ่ายคลายเครียด|ธัณย์สิตา สุวัชราธนากิตติ์]] (ชมพู่ [[ก่อนบ่ายคลายเครียด]])** รับบท **ครูชมพู่**

## เพลงประกอบซีรีส์
* ฝัน|ฉัน|เธอ ศิลปิน นนท์ ธนนท์ Feat.ออกัส วชิรวิชญ์
* U.H.T. นี่แหละเพื่อน ศิลปิน รวมนักแสดงพาร์ทออฟเลิฟ

## อ้างอิง
* อสมท ถือฤกษ์ดีบวงสรวง Part Of Love: รัก+เกรียน นักเรียน4ภาค 
	

## แหล่งข้อมูลอื่น
* 
* 
* 
* ชมย้อนหลัง Part of Love รัก+เกรียน นักเรียน 4 ภาค
* Part of Love Series Official Website

หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทย
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ไทยในปี พ.ศ. 2558
หมวดหมู่:อสมท
หมวดหมู่:ละครโทรทัศน์ช่อง 9 เอ็มคอตเอชดี
แม่น้ำโชไน

**แม่น้ำโชไน** () เป็นแม่น้ำในประเทศญี่ปุ่นที่ไหลผ่านจังหวัดกิฟุและจังหวัดไอจิ โดยในเขตจังหวัดกิฟุมักจะเรียกชื่อว่า **แม่น้ำโทกิ** () และช่วงที่ไหลผ่านบริเวณเมืองคาซูงาอิก็จะถูกเรียกชื่อว่า **แม่น้ำทามาโนะ** ()

แม่น้ำสายนี้มีต้นกำเนิดจากภูเขายูดาจิในเมืองเอนะ จังหวัดกิฟุ และไหลไปตามหุบเขาทามาโนะในจังหวัดกิฟุ แล้วจึงไหลเข้าที่ราบโนบิก่อนที่จะไหลออกสู่อ่าวอิเซะบริเวณนครนาโงยะ

## แหล่งข้อมูลอื่น

* 国土交通省 中部地方整備局 庄内川河川事務所 สำนักงานแม่น้ำโชไน สำนักพัฒนาภูมิภาคชูบุ กระทรวงที่ดิน โครงสร้างพื้นฐาน การขนส่ง และการท่องเที่ยว 
*  (ปากน้ำ)

โชไน
หมวดหมู่:จังหวัดไอจิ
สถานีมหาวิทยาลัยแห่งชาติอินช็อน

**สถานีมหาวิทยาลัยแห่งชาติอินช็อน** () เป็นสถานีรถไฟใต้ดินอินช็อน สาย 1 ตั้งอยู่ในแขวงซงโด เขตย็อนซู

## ประวัติ
*1 มิถุนายน พ.ศ. 2552 – เปิดให้บริการ

## สถานที่สำคัญใกล้เคียง
* ซงโดคอนเวนเชีย

## อ้างอิง

มหาวิทยาลัยแห่งชาติอินช็อน
มหาวิทยาลัยแห่งชาติอินช็อน
ช่องแคบบุงโงะ

**ช่องแคบบุงโงะ** () เป็นช่องแคบที่อยู่ระหว่างเกาะคีวชูกับเกาะชิโกกุ เชื่อมต่อกับมหาสมุทรแปซิฟิกและทะเลในเซโตะ ส่วนที่แคบที่สุดของช่องแคบนี้เรียกว่าช่องแคบโฮโยะ

## อ้างอิง

บุงโงะ
บุงโงะ
หมวดหมู่:ภูมิศาสตร์ภาคคีวชู
หมวดหมู่:ภูมิศาสตร์ภาคชิโกกุ
เหตุเพลิงไหม้ในเซี่ยงไฮ้ พ.ศ. 2553

**เหตุเพลิงไหม้ในเซี่ยงไฮ้ พ.ศ. 2553** เป็นเหตุอัคคีภัยเกิดขึ้นวันที่ 15 พฤศจิกายน พ.ศ. 2553 เพลิงทำลายอาคารห้องชุดสูง 28 ชั้นในกรุงเซี่ยงไฮ้ ประเทศจีน คร่าชีวิตคน 58 คน และมีผู้บาดเจ็บมากกว่า 70 คน (แหล่งข่าวอย่างน้อยหนึ่งแหล่งรายงานผู้ได้รับบาดเจ็บมากกว่า 120 คน)

ในการสืบสวนภายใต้สภารัฐมนตรีสาธารณรัฐประชาชนจีนประกาศในวันที่ 16 พฤศจิกายน หลังเกิดเหตุหนึ่งวัน เพื่อระบุสาเหตุของเพลิงไหม้ เบื้องต้นนักสืบสวนสรุปว่าประกายไฟจากงานเชื่อมโลหะกำลังดำเนินอยู่บนตึก ดำเนินโดยช่างเชื่อมที่ไม่มีใบอนุญาต นั่งร้านติดประกายไฟทั่วทั้งตึก เป็นเหตุให้อาคารพังทลาย รัฐบาลตำหนิการรับจ้างที่ผิดกฎหมาย, และจำคุกผู้จัดการสี่คนจากบริษัทก่อสร้างหลายแห่ง โดยรวมแล้ว ผู้ที่มีส่วนให้เกิดเพลิงไหม้ถูกจับทั้งหมด 16 คน ในจำนวนนี้ผู้ต้องหาที่ว่าข้างช่างเชื่อมผิดกฎหมายด้วย

หลังเกิดเหตุหนึ่งสัปดาห์ เจ้าหน้าที่ประกาศแผนชดเชยแก่เหยื่อผู้ประสบภัยและครอบครัว เหตุอัคคีภัยครั้งนี้ยังทำให้รัฐบาลผ่านกฏข้อบังคับเกี่ยวกับอุตสาหกรรมก่อสร้างที่เข้มงวดยิ่งขึ้น รวมถึงเพิ่มระดับการตรวจตราการเกิดเพลิงไหม้ พลเมืองบางกลุ่มตำหนิรัฐบาลโดยกล่าวหาเรื่องการปิดบังการเผยแพร่ข่าว และให้การตอบสนองต่อเหตุเพลิงไหม้ไม่มากพอ

## เพลิงไหม้
thumb|left|200px|alt=An upward view of a gutted structure with flames and smoke pouring out mid-building|วิดีโอแสดงเพลิงไหม้อาคารดังกล่าว

เพลิงเริ่มลุกไหม้ ณ เวลา 14.15 น. ตามเวลาท้องถิ่น (06:15 UTC) บนชั้นที่สิบของอาคาร อาคารก่อสร้างใน พ.ศ. 2540 ตั้งอยู่ ณ ทางแยกระหว่างถนนเจียวโจว และถนนหยูหยาว ในตำบลจิงอานของกรุงเซี่ยงไฮ้ และกำลังปรับปรุงอาคารอยู่ขณะเกิดเหตุ พยานเห็นเหตุการณ์กล่าวว่าเพลิงเริ่มขึ้นจากวัสดุก่อสร้างและเพลิงกระจายทั่วอาคาร ต้องใช้รถดับเพลิงมากกว่า 80 คันและใช้เวลาดับหลายชั่วโมง ชาวบ้านในกรุงเซี่ยงไฮ้เห็นควันได้ไกลจากที่เกิดเหตุหลายกิโลเมตร นักดับเพลิงไม่สามารถฉีดน้ำถึงยอดอาคารที่ความสูง 85 เมตร (279 ฟุต) จากพื้นดินได้

หนังสือพิมพ์*[[ไชนายูทเดลี]]*รายงานว่าผู้รับจ้างก่อสร้างกล่าวว่าสาเหตุของเพลิงไหม้คือประกายไฟจากงานเชื่อมโลหะที่ชั้น 20 ชิว จิงชู คนงานบนชั้น 18 กล่าวว่าประกายไฟจากงานเชื่อมโลหะมาจากอาคารอื่นและทำให้ไฟลุกไหม้นั่งร้าน หลังจากนั้นมีการพิสูจน์ว่าเพลิง "เกิดจากช่างเชื่อมที่ไม่มีใบอนุญาตใช้เครื่องมือไม่เหมาะสม" และช่างเชื่อมหลายคนถูกจับกุม

## อ้างอิง

หมวดหมู่:อัคคีภัยในประเทศจีน
ควา เจิ้ง เหวิน

**ควา เจิ้ง เหวิน** (; ; 29 กันยายน ค.ศ. 1996 —) เป็นนักกีฬาว่ายน้ำชาวสิงคโปร์ เขาได้เข้าร่วมการแข่งขันกีฬาโอลิมปิกฤดูร้อน 2012 ในประเภทกรรเชียง 200 เมตร และเดี่ยวผสม 400 เมตร

ในเดือนมิถุนายน ค.ศ. 2012 เขาสร้างสถิติประเทศสิงคโปร์ในประเภทเดี่ยวผสม 200 เมตร ในการแข่งขันกีฬาโอลิมปิกฤดูร้อน 2012 เขาจบอันดับที่ 33 ในรอบฮีทในประเภทเดี่ยวผสม 400 เมตร และประสบความล้มเหลวในการเข้ารอบชิงชนะเลิศ

ควา เป็นผู้ถือธงของประเทศสิงคโปร์ ในการแข่งขันกีฬาเอเชียนยูธเกมส์ 2013 ต่อมาเขาได้รับรางวัลในประเภทบุคคล 3 เหรียญทอง จากกรรเชียง 200 เมตร, ผีเสื้อ 200 เมตร, เดี่ยวผสม 200 เมตร และ 1 เหรียญเงิน จากฟรีสไตล์ 200 เมตร ส่วนในประเภททีมเขาได้รับรางวัล 1 เหรียญเงิน และ 1 เหรียญทองแดง จากผลัดฟรีสไตล์ 4×100 เมตร และ ผลัดผสม 4×100 เมตร

ในการแข่งขันซีเกมส์ ครั้งที่ 28 ที่จัดขึ้นในประเทศสิงคโปร์ ที่ผ่านมา ควา ได้เข้าร่วมใน 12 รายการ เขาได้ 7 เหรียญทอง, 4 เหรียญเงิน และ 1 เหรียญทองแดง ในขณะเดียวกันเขาสร้างสถิติกีฬาซีเกมส์ 6 รายการ – ประเภทบุคคล 3 รายการ และ ประเภทผลัด 3 รายการ ในประเภทผลัดผสม 4×100 เมตร ชาย ซึ่งประกอบด้วย ควา, โจเซฟ สคูลลิง, เคลเมนต์ หลิน และลิโอเนล ชิว พวกเขาจบการแข่งขันด้วยเวลา 3:38.25 วินาที ลบสถิตเก่าด้วยเวลา 3:41.35 วินาที ในปี ค.ศ. 2011

## อ้างอิง

## แหล่งข้อมูลอื่น

หมวดหมู่:นักว่ายน้ำชาวสิงคโปร์
หมวดหมู่:ชาวสิงคโปร์เชื้อสายจีน
หมวดหมู่:นักกีฬาโอลิมปิกทีมชาติสิงคโปร์
หมวดหมู่:นักว่ายน้ำในโอลิมปิกฤดูร้อน 2012
หมวดหมู่:นักกีฬาเหรียญทองซีเกมส์
หมวดหมู่:นักกีฬาเหรียญเงินซีเกมส์
หมวดหมู่:นักกีฬาเหรียญทองแดงซีเกมส์
วูดแลนด์ (สิงคโปร์)

**วูดแลนด์** (; ) เป็นเมืองทางตอนเหนือของประเทศสิงคโปร์ และเป็นประตูจากประเทศสิงคโปร์สู่ประเทศมาเลเซียโดยผ่านทางหลวงยะโฮร์–สิงคโปร์

นอกจากนี้วูดแลนด์เป็นหนึ่งในศูนย์การค้าที่ใหญ่ที่สุดในประเทศสิงคโปร์

## แหล่งข้อมูลอื่น
* North West Community Development Council 
* Sembawang Town Council 
* Woodlands Town Park 
* Woodlands Wellington FC
* Woodlands Executive Condominum 
* Republic Polytechnic
* Singapore Sports School
* Singapore American School
* School N5 Cluster 
* School N7 Cluster 

หมวดหมู่:สถานที่ในประเทศสิงคโปร์
การล้อมไซดอน

**การล้อมไซดอน** () เป็นการสู้รบที่เมืองไซดอน (ปัจจุบันอยู่ในประเทศเลบานอน) ระหว่างฝ่ายนักรบครูเสดกับฝ่ายมุสลิมแห่งราชวงศ์ฟาติมียะห์ ระหว่างวันที่ 19 ตุลาคม–5 ธันวาคม ค.ศ. 1110 ยุทธการครั้งนี้เกิดขึ้นหลังจากสงครามครูเสดครั้งที่ 1 และเป็นส่วนหนึ่งของสงครามครูเสดนอร์เวย์

ช่วงฤดูร้อนของปี ค.ศ. 1110 กองเรือจำนวน 60 ลำของพระเจ้าซิเกิร์ดที่ 1 แห่งนอร์เวย์ (Sigurd I of Norway) ได้แล่นมาถึงเลแวนต์และขึ้นฝั่งที่เมืองเอเคอร์ พระองค์ได้รับการต้อนรับจากพระเจ้าบอลดวินที่ 1 แห่งเยรูซาเลม กษัตริย์สองพระองค์ได้เดินทางไปที่แม่น้ำจอร์แดน พระเจ้าบอลดวินได้ทูลขอให้พระเจ้าซิเกิร์ดช่วยตีเมืองท่าของมุสลิม ซึ่งพระเจ้าซิเกิร์ดตอบตกลงแล้วตรัสว่า "พระองค์มาที่นี่เพื่อรับใช้พระคริสต์เช่นกัน" กองทัพครูเสดซึ่งได้กองเรือสนับสนุนจากดยุกแห่งเวนิส ออร์เดลาโฟ ฟาลิเอโร (Ordelafo Faliero) บุกเข้าล้อมเมืองไซดอน เมืองชายฝั่งทะเลเมดิเตอร์เรเนียนที่ราชวงศ์ฟาติมียะห์ได้สร้างปราการป้องกันไว้ตั้งแต่ปี ค.ศ. 1098 ทัพเยรูซาเลมล้อมเมืองทางบก ส่วนทัพเรือนอร์เวย์และเวนิสจะคอยสกัดกองเรือมุสลิมที่มาจากเมืองไทร์ ไซดอนเสียเมืองในวันที่ 5 ธันวาคม ค.ศ. 1110

หลังยึดเมืองได้สำเร็จ มีการสถาปนาตำแหน่งเจ้าเมืองไซดอน (Lordship of Sidon) โดยผู้ประเดิมตำแหน่งคือยูสเตส เกรนีเยร์ (Eustace Grenier) ด้านพระเจ้าบอลดวินและคณะอัครบิดรแห่งเยรูซาเลม (Patriarch of Jerusalem) ได้มอบกางเขนศักดิ์สิทธิ์แด่พระเจ้าซิเกิร์ด

## อ้างอิง

หมวดหมู่:การล้อม
หมวดหมู่:สงครามครูเสด
หมวดหมู่:คริสต์ศตวรรษที่ 12
การเลือกตั้งสมาชิกสภาแห่งชาติเกาหลีเหนือ พ.ศ. 2500

**การเลือกตั้งสมาชิกสภาแห่งชาติ** เกิดขึ้นที่ประเทศเกาหลีเหนือ เมื่อวันที่ 27 สิงหาคม พ.ศ. 2500 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 178 ที่นั่ง 

## ผลการเลือกตั้ง

## อ้างอิง

หมวดหมู่:การเลือกตั้งในเกาหลีเหนือ
ลานสเก็ตน้ำแข็งโอลิมปิกเจมส์ บี. เชฟฟีลด์

**ลานสเก็ตน้ำแข็งโอลิมปิกเจมส์ บี. เชฟฟีลด์** () เป็นลานสเก็ตน้ำแข็งตั้งอยู่ที่เลกพลาซิด นิวยอร์ก สหรัฐอเมริกา

ในปี ค.ศ. 1932 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1932

## อ้างอิง

หมวดหมู่:ลานสเก็ตน้ำแข็งในสหรัฐ
หมวดหมู่:สนามกีฬาในรัฐนิวยอร์ก
หมวดหมู่:สนามกีฬาโอลิมปิก
สงครามโชซ็อนโบราณ–ฮั่น

**สงครามโชซ็อนโบราณ–ฮั่น** (; ) เป็นสงครามระหว่างอาณาจักรโชซ็อนโบราณกับราชวงศ์ฮั่น ระหว่าง 109–108 ปีก่อนคริสศศักราช

นับตั้งแต่พระเจ้าวีมันแห่งโชซ็อนโบราณ (Wiman of Gojoseon) ขึ้นครองราชย์ ความสัมพันธ์ระหว่างโชซ็อนโบราณกับฮั่นก็เสื่อมถอยลง ในรัชสมัยพระเจ้าอูกอแห่งโชซ็อนโบราณ (Ugeo) มีการขัดขวางไม่ให้ผู้นำเผ่าต่าง ๆ ของเกาหลีติดต่อกับราชวงศ์ฮั่น จักรพรรดิฮั่นอู่จึงส่งผู้แทนนามว่าเช่อ เหอ (She He) ไปสอบถาม แต่เช่อ เหอก็ยังไม่สามารถแก้ไขเรื่องดังกล่าวได้ ขณะเดินทางกลับ เช่อ เหอได้ฆ่าข้าราชการของกษัตริย์โชซ็อน พระเจ้าอูกอจึงส่งคนไปฆ่าเช่อ เหอ และสั่งให้ฆ่าคณะทูตของราชวงศ์ฮั่น ซึ่งทำให้จักรพรรดิฮั่นอู่กริ้วมาก อย่างไรก็ตามนักประวัติศาสตร์สมัยใหม่สันนิษฐานว่าราชวงศ์ฮั่นก่อสงครามนี้ขึ้นเพื่อกำจัดอาณาจักรโชซ็อนโบราณก่อนจะร่วมเป็นพันธมิตรกับกลุ่มชนซฺยงหนู ซึ่งเป็นหนึ่งในศัตรูที่ฮั่นกำลังทำสงครามอยู่ หรือเป็นการตอบโต้ที่พระเจ้าวีมันสั่งห้ามการค้าระหว่างชินบ็อน (Jinbeon) กับฮั่น

ในปีที่ 109 ก่อนคริสต์ศักราช จักรพรรดิฮั่นอู่ได้ส่งกองทัพสองกองรวมทหารกว่า 50,000 นาย ล่องเรือข้ามทะเลปั๋วไห่ (Bohai Sea) และเดินทัพไปที่วังก็อม-ซ็อง (Wanggeom-seong) เมืองหลวงของโชซ็อนโบราณ ในช่วงแรกของสงคราม ทหารฮั่นไม่สามารถยึดเมืองหลวงได้ จนกระทั่งรวมเป็นทัพเดียวและโจมตีหนักขึ้น ที่ปรึกษาโชซ็อนหลายคนเสนอให้พระเจ้าอูกอยอมจำนน แต่พระองค์ไม่ยอม ต่อมาในเดือนเมษายน 108 ปีก่อนคริสต์ศักราช ที่ปรึกษาโชซ็อนได้ยอมจำนนต่อกองทัพฮั่นและปลงพระชนม์พระเจ้าอูกอ แต่ฝ่ายโชซ็อนบางส่วนที่นำโดยซ็อง กี (Seong Gi) ยังไม่ยอมแพ้ แต่ในที่สุดกองทัพฮั่นก็ยึดเมืองหลวงได้สำเร็จ และซ็อง กีถูกสังหาร    

ภายหลังสงคราม มีการจัดผู้บัญชาการชาวฮั่นสี่นายเพื่อดูแลดินแดนโชซ็อน การล่มสลายของโชซ็อนโบราณนำไปสู่ยุคก่อนสามอาณาจักรเกาหลี (Proto–Three Kingdoms of Korea)

## อ้างอิง

หมวดหมู่:สงครามสมัยโบราณ
หมวดหมู่:ศตวรรษที่ 2 ก่อนคริสตกาล
วิกิพีเดียภาษาอาหรับอียิปต์

**วิกิพีเดียภาษาอาหรับอียิปต์** (&nbsp; , **) เป็นวิกิพีเดียรุ่นภาษาอาหรับอียิปต์ โดยหลักทำหน้าที่เหมือนกับวิกิพีเดียภาษาอาหรับที่เห็นชอบผู้พูดภาษาย่อยอียิปต์ นี่เป็นวิกิพีเดียเดียวที่เขียนด้วยภาษาอาหรับสำเนียงท้องถิ่นก่อน ค.ศ. 2020  โดยภาษาที่สองคือวิกิพีเดียภาษาอาหรับโมร็อกโก ซึ่งได้รับการยอมรับและสร้างขึ้นในเดือนกรกฎาคม ค.ศ. 2020

ในเดือนมิถุนายน ค.ศ. 2020 วิกิพีเดียภาษานี้เป็นหน้าที่มีผู้เข้าชมมาดเป็นอันดับ 3 ในประเทศอียิปต์ที่ 961,000 ครั้ง เป็นรองเพียงวิกิพีเดียภาษาอาหรับ (44 ล้านครั้ง) และวิกิพีเดียภาษาอังกฤษ (18 ล้านครั้ง).

## โลโก้

## อ้างอิง

## ข้อมูล
* Panović, Ivan (University of Oxford Faculty of Oriental Studies). "The Beginnings of Wikipedia Masry". *[[al-Logha]] Series of Papers in Linguistics*, 2010. 8: 8, 93–127.

## แหล่งข้อมูลอื่น

*  Egyptian Arabic Wikipedia
*  Egyptian Arabic Wikipedia mobile version
* 
* Proposal for Egyptian Arabic Wikipedia at Meta
* [//incubator.wikimedia.org/wiki/Wt/arz/%D8%A7%D9%84%D8%B5%D9%81%D8%AD%D9%87_%D8%A7%D9%84%D8%B1%D8%A6%D9%8A%D8%B3%D9%8A%D9%87 The Incubation of the Egyptian Arabic Wiktionary]

อาหรับอียิปต์
วิกิพีเดียภาษาชูวัช

**วิกิพีเดียภาษาชูวัช** () เป็นสารานุกรมวิกิพีเดียที่จัดทำขึ้นในภาษาชูวัช ก่อตั้งขึ้นเมื่อวันที่ 22 พฤศจิกายน พ.ศ. 2547 โดยบทความที่ 50,000 สร้างขึ้นเมื่อเดือนตุลาคม พ.ศ. 2565

## แหล่งข้อมูลอื่น

* วิกิพีเดียภาษาชูวัช 

ชูวัช
วอลเลย์บอลชายในโอลิมปิกฤดูร้อน 2016 รอบคัดเลือก โซนแอฟริกา

**วอลเลย์บอลชายในโอลิมปิกรอบคัดเลือกโซนแอฟริกา** () มีกำหนดจัดขึ้นในบราซาวีล, คองโก ระหว่างวันที่ 7–14 มกราคม ค.ศ. 2016

## การแบ่งกลุ่ม

## สนามแข่งขัน

## การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนแมทช์ที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

## รอบแรก
*เวลาการแข่งขันในท้องถิ่น (UTC+01:00)

### กลุ่มเอ

|}

|}

### กลุ่มบี

|}

|}

## รอบสุดท้าย
*เวลาการแข่งขันในท้องถิ่น  (UTC+01:00)

#### รอบชิงอันดับที่ 5

|}

### รอบ 4 ทีมสุดท้าย

#### รอบรองชนะเลิศ

|}

#### รอบชิงอันดับที่ 3

|}

#### รอบชิงชนะเลิศ

|}

## อันดับการแข่งขัน

## ดูเพิ่ม
* วอลเลย์บอลหญิงในโอลิมปิกฤดูร้อน 2016 รอบคัดเลือก โซนแอฟริกา

## อ้างอิง

## แหล่งข้อมูลอื่น
*Official website 

หมวดหมู่:วอลเลย์บอลในปี พ.ศ. 2559
หมวดหมู่:กีฬาวอลเลย์บอลในโอลิมปิกฤดูร้อน 2016
ความสัมพันธ์ญี่ปุ่น–เยอรมนี

[thumb|สถานทูตญี่ปุ่นในถนน[ฮิโรชิมะ (เมือง)|ฮิโรชิมะ กรุงเบอร์ลิน เดิมสร้างตั้งแต่ ค.ศ. 1938 ถึง 1942 ปรับปรุงใหม่ในคริสต์ทศวรรษ 1990 และเป็นสัญลักษณ์แสดงความสัมพันธ์ระหว่างญี่ปุ่นกับเยอรมนีตั้งแต่นั้นมา]]
thumb|สถานทูตเยอรมนีในประเทศญี่ปุ่น

**ความสัมพันธ์ระหว่างญี่ปุ่นกับเยอรมนี**เริ่มขึ้นใน ค.ศ. 1860 จากการเยือนญี่ปุ่นของปรัสเซีย (ก่อนเกิดจักรวรรดิเยอรมันใน ค.ศ. 1871) ประเทศญี่ปุ่นเจริญรุ่งเรืองอย่างรวดเร็วหลังการฟื้นฟูเมจิใน ค.ศ. 1867 โดยมีแบบอย่างจากการแลกเปลี่ยนทางปัญญาและวัฒนธรรมจากเยอรมนี หลัง ค.ศ. 1900 ญี่ปุ่นเข้าข้างเกาะบริเตน และเยอรมนีกับญี่ปุ่นเป็นปฏิปักษ์ต่อกันในสงครามโลกครั้งที่หนึ่ง ญี่ปุ่นประกาศสงครามกับเยอรมนีใน ค.ศ. 1914 และยึดครองดินแดนของเยอรมนีในประเทศจีนและแถบแปซิฟิกไว้ได้

ในคริสต์ทศวรรษ 1930 ทั้งสองประเทศมีทัศนคติทางการทหารต่อบริเวณหวงห้ามของตนอย่างห้าวหาญ นำไปสู่การกระชับมิตร และในที่สุด ทั้งสองประเทศได้เป็นพันธมิตรทางการเมืองและการทหารที่รวมถึงประเทศอิตาลี หรือฝ่ายอักษะ ในระหว่างสงครามโลกครั้งที่สอง ฝ่ายอักษะถูกจำกัดเนื่องจากระยะทางไกลระหว่างมหาอำนาจฝ่ายอักษะ ส่วนใหญ่แล้ว ญี่ปุ่นและเยอรมนีทำศึกสงครามแยกกัน และสุดท้ายแล้วต่างฝ่ายต่างยอมจำนน

หลังสงครามโลกครั้งที่สอง เศรษฐกิจของทั้งสองประเทศได้รับการฟื้นฟูอย่างรวดเร็ว ความสัมพันธ์ทางการเมืองของทั้งสองเริ่มเกิดขึ้นใหม่หลังจากนั้นไม่นาน และปัจจุบันทั้งสองประเทศให้ความสำคัญกับประเด็นทางเศรษฐกิจ ปัจจุบัน ญี่ปุ่นและเยอรมนีมีเศรษฐกิจดีที่สุดอันดับสามและสี่ของโลก ตามลำดับ และได้ผลประโยชน์จากการร่วมมือทางการเมือง วัฒนธรรม วิทยาศาสตร์ และเศรษฐกิจ

จากผลสำรวจแบร์เทลส์มันน์ฟาวน์เดชันในปลายปี ค.ศ. 2012 ชาวเยอรมันมองประเทศญี่ปุ่นในด้านบวกอย่างท่วมท้น และมองว่าญี่ปุ่นเป็นคู่แข่งน้อยลง และเป็นพันธมิตรมากขึ้น ชาวญี่ปุ่นมองประเทศเยอรมนีในด้านบวกเช่นกัน โดยชาวญี่ปุ่น 97% มองเยอรมนีในแง่ดี และเพียง 3% ที่มองเยอรมนีในแง่ลบ

## อ้างอิง

ความสัมพันธ์ญี่ปุ่น–เยอรมนี
หมวดหมู่:ความสัมพันธ์ทวิภาคีของประเทศญี่ปุ่น
หมวดหมู่:ความสัมพันธ์ทวิภาคีของประเทศเยอรมนี
หมวดหมู่:ความสัมพันธ์ระหว่างประเทศ
รัฐกิจ มานะทัต

**รัฐกิจ มานะทัต** (เกิด 12 ธันวาคม พ.ศ. 2495)   เป็นนักนิติศาสตร์ และ นักการทูตชาวไทย เคยดำรงตำแหน่งสำคัญๆ เช่น เอกอัครราชทูตไทยประจำลาว, จีน, สวิตเซอร์แลนด์ และ ตุรกี ทั้งเคยดำรงตำแหน่งตุลาการหัวหน้าคณะศาลปกครองสูงสุด

## ประวัติ
รัฐกิจ มานะทัต เกิดเมื่อวันที่ 12 ธันวาคม พ.ศ. 2495 ที่ตำบลหนองแปน อำเภอกมลาไสย จังหวัดกาฬสินธุ์ เป็นบุตรของ มานิต มานะทัต ผู้พิพากษาศาลอุทธรณ์ และ อัญชลี ผลิกานนท์ สำเร็จการศึกษาระดับปริญญา นิติศาสตร์บัณฑิต(เกียรตินิยม) มหาวิทยาลัยธรรมศาสตร์ เนติบัณฑิตไทย (น.บ.ท.) สำนักอบรมศึกษากฎหมายแห่งเนติบัณฑิตยสภา สำเร็จการศึกษาระดับปริญญาโท รัฐศาสตร์มหาบัณฑิต (ความสัมพันธ์ระหว่างประเทศ) มหาวิทยาลัยธรรมศาสตร์ และ Graduate Diploma in International Law, The Australian National University, Australia 

## การทำงาน
### การรับราชการ
รัฐกิจ มานะทัต รับราชการเป็นข้าราชการพลเรือนในมหาวิทยาลัยในตำแหน่งอาจารย์ประจำคณะนิติศาสตร์ มหาวิทยาลัยเกษตรศาสตร์ เมื่อปี พ.ศ. 2519 ต่อมาโอนมาสังกัด คณะนิติศาสตร์ จุฬาลงกรณ์มหาวิทยาลัยและต่อมาโอนมาเป็นข้าราชการพลเรือนสามัญ ในกระทรวงการต่างประเทศ ในปี พ.ศ. 2522 ซึ่งระหว่างนั้นได้ดำรงตำแหน่ง อธิบดีกรมสารนิเทศ และ โฆษกกระทรวงการต่างประเทศ ในปี พ.ศ. 2544 เอกอัครราชทูตไทยประจำลาว เมื่อปี พ.ศ. 2545ต่อมาได้รับการแต่งตั้งเป็นเอกอัครราชทูตไทประจำจีน เมื่อปี พ.ศ. 2550 และได้รับการแต่งตั้งเป็นเอกอัครราชทูตไทยประจำสวิตเซอร์แลนด์และตุรกี ระหว่างปี พ.ศ. 2553 และ พ.ศ. 2554 ตามลำดับจนเกษียณอายุราชการ   

นอกจากนี้รัฐกิจได้รับการแต่งตั้งเป็นตุลาการศาลปกครองสูงสุด และตุลาการหัวหน้าคณะในศาลปกครองสูงสุด ในระหว่างปี พ.ศ. 2559 – พ.ศ. 2565 จนกระทั่งลาออกจากการเป็นตุลาการในปี พ.ศ. 2566

### ภาคเอกชน
* พ.ศ. 2518 – ธนาคารกสิกรไทย
* พ.ศ. 2545 – กรรมการการท่องเที่ยวแห่งประเทศไทย 
* พ.ศ. 2552 – กรรมการบริษัท ปตท.สำรวจและผลิตปิโตรเลียม จำกัด (มหาชน) 

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอกมลาไสย
หมวดหมู่:นักการทูตชาวไทย
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:เอกอัครราชทูตไทยประจำสาธารณรัฐประชาชนจีน
หมวดหมู่:เอกอัครราชทูตไทยประจำลาว
หมวดหมู่:เอกอัครราชทูตไทย
มายะ โยชิดะ

**มายะ โยชิดะ** () เกิดเมื่อวันที่ 24 สิงหาคม ค.ศ. 1988 เป็นนักฟุตบอลชาวญี่ปุ่น ตำแหน่งเซ็นเตอร์แบ็ก ปัจจุบันเล่นให้กับแอลเอ แกลักซีในสหรัฐอเมริกา

## สโมสรอาชีพ
### นาโงยะ แกรมปัส
โยชิดะเกิดที่เมืองนางาซากิ ประเทศญี่ปุ่น โดยเริ่มแรกเขานั้นเล่นในตำแหน่งกองกลางตัวรับขณะที่เล่นให้กับนาโงยะ แกรมปัสแต่หลังจากที่ได้เลื่อนชั้นสู่ลีกสูงสุดเขาได้โยกย้ายมาเล่นตำแหน่งเซ็นเตอร์แบ็กในปี ค.ศ. 2007 ประตูแรกของเขาในนามนักเตะนาโงยะ แกรมปัสเกิดขึ้นในการแข่งขันเอเอฟซีแชมเปียนส์ลีกในเกมที่พบกับอุลซันฮุนไดเมื่อวันที่ 10 มีนาคม ค.ศ. 2009

### เฟเฟเฟ-เฟ็นโล
ในเดือนธันวาคม ค.ศ. 2009 เขาได้โยกย้ายไปค้าแข้งกับสโมสรเฟเฟเฟ-เฟ็นโลในเนเธอร์แลนด์ เมื่อวันที่ 11 กันยายน ค.ศ. 2011 เขาได้ทำประตูจากลูกเตะมุมด้วยท่าจักรยานอากาศในเกมที่พบกับเปเอสเฟ ไอนด์โฮเฟิน และจบด้วยผลเสมอ 3–3 และประตูในวันนั้นของเขาได้รับรางวัล "ประตูยอดเยี่ยมแห่งฤดูกาล 2011–2012" ของเอเรอดีวีซี ซึ่งในฤดูกาลนั้นโยชิดะทำประตูไปได้ทั้งหมด 5 ประตู

### เซาแทมป์ตัน
เมื่อวันที่ 30 สิงหาคม ค.ศ. 2012 เขาได้ตกลงร่วมเซ็นสัญญากับเซาแทมป์ตันเป็นระยะเวลาสามปี ด้วยค่าตัว 3 ล้านปอนด์ เขาลงเล่นให้กับนักบุญครั้งแรกในวันที่ 15 กันยายน ค.ศ. 2012 ในฐานะนักเตะตัวสำรองนาทีที่ 28 ซึ่งจบเกมเกมได้พ่ายให้กับอาร์เซนอล 6–1 และอาทิตย์ถัดมาในวันที่ 22 กันยายน ค.ศ. 2012 เขาได้ลงเล่นในบ้านครั้งแรกในเกมที่ชนะแอสตันวิลลา 4–1 ซึ่งเป็นเกมแรกที่เขาลงในสนามครบ 90 นาทีอีกด้วย

เมื่อวันที่ 9 สิงหาคม ค.ศ. 2013 โยชิดะได้รับเลือกให้ไปอยู่หน้าปกเกมฟีฟ่า 14 เวอร์ชันประเทศญี่ปุ่น

ประตูแรกของเขาในนามนักเตะเซาแทมป์ตันเกิดขึ้นเมื่อวันที่ 6 พฤศจิกายน ค.ศ. 2013 ในเกมที่พ่ายให้กับซันเดอร์แลนด์ด้วยผล 2–1 ในการแข่งขันลีกคัพ และประตูแรกของเขาในพรีเมียร์ลีกเกิดขึ้นในวันที่ 22 กุมภาพันธ์ ค.ศ. 2014 หลังจากฟรีคิกของสตีเวน เดวิสในเกมที่พ่ายให้กับเวสต์แฮมยูไนเต็ดด้วยผล 3–1 

ประตูถัดมาอีกครั้งของเขาเกิดขึ้นเมื่อวันที่ 20 ธันวาคม ค.ศ. 2014 ในเกมที่ชนะเอฟเวอร์ตันด้วยผล 3–0 โดยสตีเวน เดวิส ซึ่งช่วยทำประตูอีกครั้ง

ในเดือนมกราคม ค.ศ. 2015 ทางสโมสรได้ประกาศต่อสัญญาโยชิดะกับสโมสรไปจนถึงปี ค.ศ. 2018

เมื่อวันที่ 28 ตุลาคม โยชิดะได้ยิงประตูแรกในฤดูกาล 2015–16 ในเกมที่ชนะแอสตันวิลลาในการแข่งขันฟุตบอลลีกคัพด้วยการยิงระยะ 20 หลา

## อ้างอิง

## แหล่งข้อมูลอื่น
*
*
*
*Maya Yoshida  at Nagoya Grampus official site (2009) 

หมวดหมู่:นักฟุตบอลชาวญี่ปุ่น
หมวดหมู่:นักฟุตบอลทีมชาติญี่ปุ่น
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นนาโงยะ แกรมปัส
หมวดหมู่:ผู้เล่นเฟเฟเฟ-เฟ็นโล
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นอูนีโอเนกัลโชซัมป์โดเรีย
หมวดหมู่:ผู้เล่นในฟุตบอลโลก 2018
หมวดหมู่:บุคคลจากนางาซากิ
หมวดหมู่:ผู้เล่นในเอเชียนคัพ 2019
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในฟุตบอลโลก 2022
ฮีโมฟาโกไซติก ลิมโฟฮีสติโอไซโตซิส

**ฮีโมฟาโกไซติก ลิมโฟฮีสติโอไซโตซิส** () เป็นโรคของเม็ดเลือดอย่างหนึ่งซึ่งพบได้น้อย อาจเป็นอันตรายถึงชีวิตได้ เกิดจากการที่ร่างกายมีการอักเสบรุนแรงจนกระตุ้นให้เม็ดเลือดขาวลิมโฟไซต์และแมคโครฟาจถูกกระตุ้นและเพิ่มจำนวนอย่างควบคุมไม่ได้ โดยจะพบว่าผู้ป่วยมีเม็ดเลือดขาวลิมโฟไซต์และแมคโครฟาจที่มีลักษณะปกติจำนวนมาก หลั่งไซโตไคน์หรือสารกระตุ้นอาการอักเสบต่างๆ ถือว่าเป็นโรคในกลุ่มอาการไซโตไคน์สตอร์มอย่างหนึ่ง
## อ้างอิง

## แหล่งข้อมูลอื่น

หมวดหมู่:โรคทางโลหิตวิทยา
หมวดหมู่:ฮีสติโอไซโตซิส
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:ภาวะภูมิคุ้มกันผิดเพี้ยน
ผญา

**ผญา** หรือ **ผะหยา** เป็นคำกลอนหรือคำปรัชญาของลาวและคนอีสานโบราณ รวมถึงคนไทยเมืองเหนือ ซึ่งภาษาสืบทอดมาจากภาษาของอาณาจักรล้านช้าง และปัจจุบันการเล่นผญายังหลงเหลือในหมอลำกลอนแบบอีสาน คำว่าผญามีความหมายในกลุ่มเดียวกับปัญญาและปรัชญาบางครั้งสามารถใช้แทนกันได้ ซึ่งผญาป็นคำร้อยกรองที่คล้องจอง มีสัมผัสระหว่างข้อความไม่เข้มงวดและไม่มีฉันทลักษณ์กำหนดไว้อย่างชัดเจน แต่เวลาพูดจะมีการเน้นคำหนักเบาเพื่อให้ผู้ฟังมีความเพลิดเพลินและสารถจดจำได้ง่าย เรื่องที่ถูกแต่งเป็นผญามีหลายเรื่องเช่น คำสอนทางศาสนา เรื่องราวในชีวิตประจำวัน การเกี้ยวพาราสีของหนุ่มสาว และการละเล่นของเด็ก เป็นต้น

## ประเภท
### คำสอน
มีลักษณะเตือนสติของผู้ฟังหรือผู้อ่านในนึกถึงศีลธรรมตามความเชื่อ กระตุ้นให้เกิดความสำนึกรักในถินกำเนิด หรือเป็นข้อความอุปมาอุปมัยให้ประพฤติตนเป็นคนดี เช่น

*"คันเจ้าได้ขี่ซ้างกั้งฮ่มเป็นพระยา อย่าได้ลืมคนทุกข์ผู้ขี่ควายคอนกล้า คันเจ้าได้ขี่ซ้างกั้งฮ่มสัปทน อย่าได้ลืมคนจนผู้แห่นำตีนซ้าง"* หมายถึง ถ้าได้เป็นผู้มีอำนาจก็อย่าลืมเหลียวแลผู้ด้อยอำนาจกว่าหรือผู้อยู่เบื้องหลังตน

*"บุญ บุญนี้บ่แหม่นของแบ่งได้ ปันแจกกันแหล่ว บ่อห่อนแยกออกได้ คือไม้ผ่ากลาง คือจั่งเฮากินข้าว เฮากินเฮาอิ่ม บ่แหม่นไปอิ่มท้อง เขาพุ้นผู้บ่กิน"* หมายถึง การทำบุญเป็นสิ่งที่ทำได้เฉพาะตนเท่านั้นแบ่งไปให้คนอื่นไม่ได้ เหมือนกินข้าวแล้วคนที่กินถึงจะอื่มคนที่ไม่ได้กินก็ไม่อิ่มท้อง
### เกี้ยวพาราสี
มีลักษณะการเกี้ยวพาราสีหรือชมอีกฝ่ายในทางชู้สาว เพื่อถามคำถามหรือพรรณาถึงความรักที่ตนมี
*“สิบปีกะสิถ่าซาวพรรษากะสิอยู่ คันบ่ได้เป็นคู่เห็นแต่อุแอ่งน้ำกะปานได้นั่งเทียม”* หมายถึง จะสิบปี ยี่สิบปีก็จะรอ ต่อให้ไม่ได้เจอหน้าเจอแค่ตุ่ม(ของคนที่ชอบ)ก็เหมือนได้นั่งอยู่ข้างๆ
และมีการรับส่งระหว่างหญิงชาย เช่น 

* (ชาย) "อ้ายนี้อยากถามข่าวน้ำ ถามข่าวถึงปลา อยากถามข่าวนา ถามข่าวถึงเข้า อ้ายอยากถามข่าวน้อง ว่ามีผัวแล้วหรือบ่ หรือว่ามีแต่ชู้ ผัวสิซ้อนหากบ่มี"*

* (หญิง) "น้องนี้ปอดอ้อยซ้อยเสมอดังตองตัด พัดแต่เป็นหญิงมา บ่มีชายสิมาเกี้ยว พัดแต่สอนลอนขึ้น บ่มีเครือสิเกี้ยวพุ่ม พัดแต่เป็นพุ่มไม้เครือสิเกี้ยวกะบ่มี"* หมายถึง

(ชาย) พี่อยากถามข่าวจากน้ำว่าปลาเป็นยังไง อยากถามข่าวจากนาว่าข้าวเป็นยังไง อยากถามข่าวน้องว่ามีสามีหรือยัง

(หญิง) น้องนี้โสดอยู่ ตั้งแต่เกิดมายังไม่มีใครมาจีบ และไม่รู้จะไปพึงพิงใคร

### ปริศนา
เป็นการตั้งทำถามที่ต้องใช้การตีความจึงจะเข้าใจความหมายที่แท้จริงของผู้สื่อสารหรือบางครั้งเป็นการประชดประชันผู้ฟัง เช่น

*"อยากกินข้าว                      ให้ปลูกใส่พะลานหิน*
*อยากมีศีล                             ให้ฆ่าพ่อตีแม่*
*อยากให้คนมาแวะ              ให้ฆ่าหมู่เดียวกับ"*

หมายถึง ถ้าจะกินข้าวให้ปลูกในลานหิน ถ้าอยากมีศีลให้ฆ่าพ่อแม่ ถ้าอยากให้คนมาหาให้ฆ่าเพื่อนทิ้ง ซึ่งเป็นการประชดประชันและความหมายจริงๆนั้นตรงกันข้ามกับข้อความในผญา

### อวยพร
ใช้อายพรในโอกาสต่างๆ เช่น
*"นอนหลับให้เจ้าได้เงินหมื่น นอนตื่นให้เจ้าได้เงินแสน แบมือไปให้ได้แก้วมณีโชติ โทษฮ้ายอย่ามาพาล มารฮ้ายอย่ามาเบียด”* หมายถึง ตอนจะนอนหลับขอให้ได้เงินหมื่น นอนตื่นขอให้ได้เงินแสน กางมือออกได้แก้วมสปรารถนา โรคภัยอย่าได้เบียดเบียน

## อ้างอิง

หมวดหมู่:กลอน
ยุทธการฮอร์มอซด์กัน

**ยุทธการฮอร์มอซด์กัน** (; ) เป็นการสู้รบระหว่างจักรวรรดิพาร์เธียกับจักรวรรดิแซสซานิด เกิดขึ้นเมื่อวันที่ 24 เมษายน ค.ศ. 224

ยุทธการครั้งนี้เป็นศึกครั้งสุดท้ายระหว่างชาห์อาร์ตาบานัสที่ 4 แห่งจักรวรรดิพาร์เธียน (Artabanus IV of Parthia) กับพระเจ้าอาร์ดาชีร์ที่ 1 (Ardashir I) แห่งราชวงศ์ซาซัน พระเจ้าอาร์ดาชีร์ทรงขึ้นปกครองดินแดนเพอร์ซิส (Persis) ในปี ค.ศ. 208 และเริ่มขยายดินแดนด้วยการยึดเมืองเคอร์มาน อิสฟาฮาน ซูเซียนาและมีซีน การทัพดังกล่าวทำให้เกิดความขัดแย้งกับชาห์อาร์ตาบานัส กองทัพทั้งสองฝ่ายยกมาที่ทุ่งฮอร์มอซด์กัน (ปัจจุบันอยู่ใกล้เมืองชัชตาร์ (Shushtar) จังหวัดคูเซสถาน ประเทศอิหร่าน) ไม่ทราบจำนวนที่แน่ชัดของทั้งสองฝ่ายรวมถึงความสูญเสีย และข้อมูลส่วนใหญ่มาจากฝ่ายแซสซานิดเพียงฝ่ายเดียว

ยุทธการนี้เกิดขึ้นในวันที่ 24 เมษายน ค.ศ. 224 ทั้งสองฝ่ายเข้าปะทะกันด้วยทหารม้าหนัก พลธนูบนหลังม้าและทหารราบ ทหารพาร์เธียนบางส่วนได้แปรพักตร์ไปอยู่ฝ่ายตรงข้าม มีหลักฐานเป็นภาพนูนของโอรสของพระเจ้าอาร์ดาชีร์ได้เข้าร่วมรบในตำแหน่งผู้นำกองทหารม้าหนัก ชาห์อาร์ตาบานัสถูกปลงพระชนม์ในที่รบ โดยหลักฐานฝ่ายแซสซานิดบอกว่าพระองค์สวรรคตหลังสู้กับพระเจ้าอาร์ดาชีร์ตัวต่อตัว แต่ไม่มีการยืนยันข้อเท็จจริง

หลังการสู้รบ ฝ่ายแซสซานิดเป็นฝ่ายชนะ ราชวงศ์อาร์ซาซิด (Arsacid dynasty) ที่ปกครองจักรวรรดิพาร์เธียนเกือบ 5 ศตวรรษได้เสื่อมอำนาจลงและล่มสลายในที่สุด

## อ้างอิง

หมวดหมู่:ยุทธการ
หมวดหมู่:คริสต์ศตวรรษที่ 3
ชาวอเมริกันเชื้อสายฟิลิปปินส์

**ชาวอเมริกันเชื้อสายฟิลิปปินส์** () เป็นชาวอเมริกันที่มีเชื้อสายมาจากชาวฟิลิปปินส์ มีจำนวนประมาณ 4.1 ล้านคน หรือ 1.23% ของประชาชนอเมริกัน ชาวอเมริกันเชื้อสายฟิลิปปินส์เป็นกลุ่มชาติพันธุ์ที่มีบรรพบุรุษเป็นชาวเอเชียที่มีรายงานว่ามีจำนวนมากที่สุดอันดับที่สองของประเทศ รองจากชาวอเมริกันเชื้อสายจีน จากข้อมูลการสำรวจของสำนักงานสำมะโนประชากรของสหรัฐฯ ในปี ค.ศ. 2018

คำว่า Filipino American บางครั้งย่อเป็น "ฟิลแอมส์" (Fil-Ams) หรือ "พินอย" (Pinoy) ดอว์น มาบาลอน นักประวัติศาสตร์ชาวอเมริกันเชื้อสายฟิลิปปินส์ กล่าวว่า คำว่า “พินอย” และ “พิเนย์” (Pinay) ปรากฏครั้งแรกในแถลงการณ์นักศึกษาฟิลิปปินส์ บทความที่มีคำดังกล่าวคือ "Filipino Women in U.S. Excel in Their Courses: Invade Business, Politics." ชาวฟิลิปปินส์บางคนเชื่อว่าคำว่า พินอย ถูกสร้างขึ้นโดยชาวฟิลิปปินส์ที่เดินทางมาสหรัฐอเมริกา เพื่อแยกตัวเองออกจากชาวฟิลิปปินส์ที่อาศัยในประเทศฟิลิปปินส์

ชาวฟิลิปปินส์ในทวีปอเมริกาเหนือมีการบันทึกครั้งแรกในศตวรรษที่ 16 โดยมีเริ่มมีชุมชนขนาดเล็กในศตวรรษที่ 18 การอพยพครั้งใหญ่เกิดขึ้นในต้นศตวรรษที่ 20 เมื่อประเทศฟิลิปปินส์ถูกสเปนยกให้สหรัฐอเมริกาในสนธิสัญญาปารีส (1898) สหรัฐอเมริกาตระหนักถึงอิสรภาพของฟิลิปปินส์ในวันที่ 4 กรกฎาคม 1946 หลังจากการลงนามสนธิสัญญามะนิลา การอพยพลดน้อยลงอย่างมากระหว่างคริสต์ทศวรรษ 1930 ยกเว้นชาวฟิลิปปินส์ที่ประจำการที่กองทัพเรือสหรัฐที่เพิ่มขึ้น โดยต่อมาในยุค 1960 มีการอพยพที่เพิ่มขึ้น

## ประชากรศาสตร์

จากการสำรวจสำมะโนสหรัฐอเมริกา ค.ศ. 2010 นับชาวอเมริกันเชื้อสายฟิลิปปินส์ได้ 3.4 ล้านคน ขณะที่กระทรวงการต่างประเทศสหรัฐอเมริกาประมาณการใน ค.ศ. 2011 ว่ามีจำนวน 4 ล้านคน ชาวอเมริกันเชื้อสายฟิลิปปินส์เป็นมีจำนวนประชากรมากเป็นอันดับที่สองของชาวเอเชียอเมริกัน และมากที่สุดในจำนวนชาวฟิลิปปินส์จากแดนไกล ชาวอเมริกันเชื้อสายฟิลิปปินส์จำนวนมากสามารถพบได้ในรัฐแคลิฟอร์เนีย ฮาวาย ย่านมหานครนิวยอร์กและนิวเจอร์ซีย์ อิลลินอยส์ และเท็กซัส

## อ้างอิง

## อ่านเพิ่ม

*
*
*
*
* Melendy, H. Brett. "Filipino Americans." in *Gale Encyclopedia of Multicultural America,* edited by Thomas Riggs, (3rd ed., vol. 2, Gale, 2014), pp.&nbsp;119–135. online
*
* Posades, Barbara M. *The Filipino Americans* (1999) excerpt 
*
*

;คลังเก็บเอกสาร
* Cannery Workers and Farm Laborers Union, Local 7 Records , 1915–1985; Predominantly 1933–1982. 46.31 cubic feet. At the Labor Archives of Washington State, University of Washington Libraries Special Collections .
* Carlos Bulosan Papers, 1914–1976.  4.65 cubic feet, 17 microfilm reels. At the Labor Archives of Washington State, University of Washington Libraries Special Collections .
* Chris D. Mensalvas Papers, 1935–1974.  .25 cubic feet, 1 sound cassette. At the Labor Archives of Washington State, University of Washington Libraries Special Collections .
* Chris D. Mensalvas Photograph Collection, 1937–1956.  1 folder of photographic prints. At the Labor Archives of Washington State, University of Washington Libraries Special Collections .
* Trinidad Rojo Papers, 1923–1991.  2.81 cubic feet. At the Labor Archives of Washington State, University of Washington Libraries Special Collections .
* 

## แหล่งข้อมูลอื่น

* 
* 
* 
* 
* 
* 
* 

หมวดหมู่:สังคมเอเชียอเมริกัน
พัฒนศักดิ์ พงษ์พันธุ์

**พัฒนศักดิ์ พงษ์พันธุ์ (ต๊ะ)** เกิดเมื่อวันที่ 7 พฤษภาคม พ.ศ. 2529 ที่จังหวัดลำปาง เป็นนักร้อง นักแสดง และพิธีกรชาวไทย อดีตหนึ่งในสมาชิกวง B-Mix สังกัดค่าย อาร์เอส สำเร็จการศึกษาในระดับอุดมศึกษาจากคณะบริหารธุรกิจ เอกการตลาด มหาวิทยาลัยธุรกิจบัณฑิตย์

## ผลงานเพลง

* อัลบั้ม B-Mix (พ.ศ. 2546)
* อัลบั้มพิเศษ B-Mix LOVE CONNEXTION (พ.ศ. 2546)
* อัลบั้มพิเศษ B-Mix Unseen Amazing Island (พ.ศ. 2547)
* อัลบั้มพิเศษ B-Mix Girly Berry Friend Club (อัลบั้มร่วมระหว่าง B-Mix & Girly Berry) (พ.ศ. 2547)
*ปี2560​ ซิงเกิลชื่อเพลงว่า "ฉันมันแค่แฟนเก่า (Ex Soul)" และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG) หรือ​ B-Mix​ หลังจากห่างหายไปกลับมาร้องเพลงอีกครั้ง​รอบ12ปี

## ผลงาน
### ละครโทรทัศน์

### ละครชุด
* ปี พ.ศ. 2557 *[[เกมริษยา]]* (/ช่อง Workpoint) รับบทเป็น
* ปี พ.ศ. 2558 *รักทรหด เดอะซีรีส์* (/ทรูโฟร์ยู) รับบทเป็น ดำรง
* ปี พ.ศ. 2560 *[[ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา]]* (/โมโน 29) รับบทเป็น สุรสิงหะ
* ปี พ.ศ. 2561 *[[ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ]]* (/โมโนแม๊กซ์) รับบทเป็น สุรสิงหะ
* ปี พ.ศ. 2562 *[[ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ]]* (/โมโนแม๊กซ์) รับบทเป็น สุรสิงหะ
* ปี พ.ศ. 2565 *[[Junk Mail จดหมายที่ไม่ถูกเปิด]] ตอนที่ 4 จดหมายจากครูอาร์ต* (ทีวี ธันเดอร์/Thai PBS) รับบทเป็น ครูอาร์ต (เจ้าหน้าที่มูลนิธิปกป้องเด็ก)

### ซิทคอม
* ปี พ.ศ. 25 * * (/) รับบทเป็น

## ผลงานมิวสิควิดีโอ

* เพลง อย่าทำอย่างนี้กับคนที่เธอไม่รัก ของ เอิร์น เดอะสตาร์ (พ.ศ. 2553)
* เพลง ทำดีให้ตายอ้ายก็เลือกเขา ของ จินตหรา พูนลาภ (พ.ศ. 2557)
* เพลง อ้ายลืมทุกคำ น้องจำทุกนาที ของ ต่าย อรทัย (พ.ศ. 2557)

## ผลงานพิธีกร

## อ้างอิง
* http://www.rs.co.th
* http://70-90memory.blogspot.com/2013/12/blog-post_29.html
* เฟซบุ๊คส่วนตัวต๊ะพัฒนศักดิ์

หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนบุญวาทย์วิทยาลัย
หมวดหมู่:ศิลปินชาวไทย
หมวดหมู่:นักร้องจากจังหวัดลำปาง
หมวดหมู่:นักร้องชายชาวไทย
หมวดหมู่:นักแสดงจากจังหวัดลำปาง
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พิธีกรชาวไทย
สงครามแพ็กเจ–ถัง

**สงครามแพ็กเจ–ถัง** (; ) เป็นสงครามระหว่างอาณาจักรแพ็กเจกับกองทัพผสมราชวงศ์ถัง/อาณาจักรชิลลา เกิดขึ้นระหว่าง ค.ศ. 660–663

อาณาจักรชิลลาเป็นพันธมิตรทางทหารกับราชวงศ์ถังในรัชสมัยจักรพรรดิถังเกาจง เมื่ออาณาจักรแพ็กเจเข้าตีอาณาจักรชิลลา พระราชินีช็อนด็อกแห่งชิลลาจึงส่งคณะทูตไปเข้าเฝ้าจักรพรรดิถังเกาจงเพื่อขอความช่วยเหลือ ในขณะเดียวกันแพ็กเจได้เป็นพันธมิตรกับชนเผ่ายะมะโตะในญี่ปุ่นและอาณาจักรโคกูรยอ ความขัดแย้งระหว่างชิลลาและแพ็กเจเพิ่มมากขึ้นเรื่อย ๆ จนในปี ค.ศ. 658 จักรพรรดิถังเกาจงส่งกองทัพเข้าโจมตีโคกูรยอ และส่งกองเรือพร้อมทหาร 130,000 นายข้ามทะเลเหลือง แม่น้ำกึม (Geum River) มาขึ้นฝั่งทางตะวันตกของอาณาจักรแพ็กเจ ก่อนเดินทัพไปที่เมืองหลวง คือเมืองซาบี

ฝ่ายชิลลาได้ส่งกองทัพ 50,000 นายเข้าปะทะกับฝ่ายแพ็กเจจนได้รับชัยชนะในยุทธการฮวังซันบ็อล (Battle of Hwangsanbeol) ก่อนจะเดินทัพข้ามเทือกเขาโซแบ็ก (Sobaek Mountains) พรมแดนด้านตะวันออกของแพ็กเจ และรบชนะฝ่ายแพ็กเจอีกครั้งในยุทธการที่ที่ราบฮวังซัน ในที่สุดกองทัพพันธมิตรถัง/ชิลลาก็ยึดเมืองหลวงได้สำเร็จ อาณาจักรแพ็กเจถูกพิชิตในวันที่ 18 กรกฎาคม ค.ศ. 660 มีทหารกว่า 10,000 นายเสียชีวิตในการปะทะ พระเจ้าอึยจา พระราชวงศ์และข้าราชการส่วนใหญ่ถูกจับไปเป็นตัวประกันที่จีน หลังจากนั้นราชวงศ์ถังได้ผนวกแพ็กเจเข้ามาแทนที่จะให้ชิลลาปกครอง

ขุนศึกควีชิล พกชิน (Gwisil Boksin) นำทหารบางส่วนที่ยังไม่ยอมจำนนโจมตีราชวงศ์ถัง เขาขอความช่วยเหลือไปที่จักรพรรดินีโคเงียวกุแห่งยะมะโตะซึ่งส่งทหาร 27,000 นายมาสนับสนุน ทั้งสองฝ่ายปะทะกันในปี ค.ศ. 663 ที่ยุทธการแพ็กกัง (Battle of Baekgang) ซึ่งกองทัพพันธมิตรถัง/ชิลลาเป็นฝ่ายชนะ อย่างไรก็ตาม สองอาณาจักรนี้ได้หันมาทำสงครามกันเองในสงครามชิลลา-ถัง (ค.ศ. 670–676)

## อ้างอิง

หมวดหมู่:สงครามสมัยโบราณ
หมวดหมู่:อาณาจักรชิลลา
หมวดหมู่:ราชวงศ์ถัง
หมวดหมู่:อาณาจักรแพ็กเจ
หมวดหมู่:อาณาจักรโคกูรยอ
หมวดหมู่:ศตวรรษที่ 7 ก่อนคริสตกาล
การเลือกตั้งสมาชิกสภาแห่งชาติเกาหลีเหนือ พ.ศ. 2505

**การเลือกตั้งสมาชิกสภาแห่งชาติ** เกิดขึ้นที่ประเทศเกาหลีเหนือ เมื่อวันที่ 8 ตุลาคม พ.ศ. 2505 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 371 ที่นั่ง จาก 383 ที่นั่ง 

## ผลการเลือกตั้ง

## อ้างอิง

หมวดหมู่:การเลือกตั้งในเกาหลีเหนือ